

# Építési és Közlekedési Minisztérium

**Útmutató a repülőterek féléves forgalmi adatainak nyilvántartásához**

A légiközlekedésről szóló [1995. évi XCVII. törvény](https://njt.hu/jogszabaly/1995-97-00-00) végrehajtásáról szóló 141/1995. (XI. 30.) Korm. rendelet 20/B. § szerint:

„(1) Az (EU) 2018/1139 parlamenti a tanácsi rendelet hatálya alá tartozó, és annak hatálya alá nem tartozó repülőtér – ide nem értve az állami repülések céljára szolgáló és a közös felhasználású repülőtereket – üzembentartója az Lt. 50/A. § (2) bekezdés a) és e) pontjában foglaltakkal összhangban a repülőtér induló és érkező forgalmáról nyilvántartást vezet.

 (2) Az (1) bekezdésben meghatározott nyilvántartás a motoros és nem motoros légjárművekről elkülönítetten és havi bontásban, a légiközlekedési hatóság honlapján közzétett dokumentum felhasználásával tartalmazza:

 a) a légijármű lajstrom jelét vagy azonosító jelzését;

 b) a leszállás időpontját;

 c) a felszállás időpontját.

 (3) Az (1) bekezdésben meghatározott nyilvántartást a repülőtér üzembentartója minden tárgyi félévet követő hónap utolsó napjáig, a légiközlekedési hatóság honlapján közzétett dokumentum felhasználásával megküldi a légiközlekedési hatóságnak.”

A Légiközlekedési Hatóság honlapján közzétett táblázat használatához az alábbi magyarázat szolgál:

1. **Repülőtér megnevezése:** Ide kell beírni a repülőtér üzembentartási engedélyében található repülőtér nevét.

2. **Évszám I. félév/II. félév:** Ebbe a cellába rögzítendő a tárgyév és a félév, amelynek a forglami adatait felvezetik.

3. **Év/hónap/nap:** Az a nap amelyiken a műveletet végezték a reptéren dátum szerint.

4. **Felszállás időpontja (LT):** A légijármű repülőtérről indulásának helyi idő szerinti időpontja.

5. **Leszállás időpontja (LT):** A légijármű repülőtérre érkzésének helyi idő szerinti időpontja.

6. **Légijármű lajstromjel/azonosító jel:** A légijármű azonosítására szolgáló betű-számkód.

7. **Műveletszám összesen:** A repülőtéren az adott tárgy félévben végrehajtot műveletszám összeadott mennyiségének megadása.

A táblázatokat szerkeszthetőek, valamit a beküldött nyilvántartást aláírva, „.pdf” formátumban is kérjük megküldeni a Légiközlekedési Hatóság számára.

**Műveletszám:** Azon műveletek összesített számértéke, amely magába foglalja a motorral felszerelt légijárművel történő felszállást, beleértve motoros vagy segédmotoros vitorlázó repülőgép önerőből való felszállását és a motorral felszerelt légijárművel történő leszállást teljes megállással, a motorral felszerelt légijárművel történő talajérintéses átstartolást.